AC Miláno

Associazione Calcio Milan, bežne nazývaný AC Miláno alebo len Miláno, je profesionálny taliansky futbalový klub nachádzajúci sa v Miláne, v Lombardii, ktorý hrá v Sérii A. Miláno bolo založené v roku 1899 anglickým výrobcom čipiek Herbert Kilpinom a podnikateľom Alfred Edwardsom a inými. Klub hrá od svojho vzniku, okrem sezón 1980 – 81 a 1982 – 83, v najvyššej talianskej súťaži, známej ako Serie A od 1929 – 30.

 História 
Klub bol založený ako futbalový a kriketový klub 16. decembra 1899 britskými prisťahovalcami Alfredom Edwardsom a Herbertom Kilpinom, ktorí pochádzali z Nottinghamu. AC Miláno prvý titul získalo v roku 1901. Následne ďalšie v rokoch 1906 a 1907. V roku 1908 došlo k sporom týkajúcich sa podpisov zmlúv so zahraničnými hráčmi. Zástancovia podpisov zmlúv so zahraničnými hráčmi sa odpojili a založili nový klub FC Internazionale Milano. Nasledovala výsledková impotencia. Zatiaľ čo Inter niekoľkokrát vyhral titul, AC Miláno svoj ďalší titul získal až v roku 1951, ktorý bol 4. v histórii klubu.

V 50. rokoch sa AC Miláno vedené švédskym hviezdnym triom Gunnar Gren, Gunnar Nordahl a Nils Liedholm vrátilo na vrchol talianskeho futbalu a získalo 4 tituly. V roku 1963 AC Miláno vyhralo nad Benficou Lisabon 2:1 vo finále Pohára európskych majstrov a získalo tak svoj prvý kontinentálny titul. V roku 1969 vo finále porazili Ajax 4:1 a získali druhý titul v PEM a v tom istom roku získali Interkontinentálny pohár, keď v dvojzápase boli lepší ako Estudiantes 3:0 doma a 1:2 vonku. V roku 1968 získalo titul v súťaži PVP po víťazstve nad Hamburgom 2:0. V sedemdesiatych rokoch v PVP pridalo ďalší titul. V roku 1973 po víťazstve vo finále 1:0 nad Leeds United.

Po odchode Gianniho Riveru v roku 1979 sa klub dostal do menšieho útlmu, ktorý vyvrcholil v roku 1980 škandálom Totonero, v ktorom išlo o uplácanie hráčov a funkcionárov s cieľom tvoriť zisk pri tipovaní. Klub bol potrestaný preradením do nižšej súťaže Serie B. Naspäť do Serie A sa vrátil v roku 1982.

Táto kríza priniesla zlý účinok na klub. Klub bol na pokraji bankrotu, ale vďaka finančnému kapitálu podnikateľa a neskoršieho predsedu vlády Silvia Berlusconiho sa klub podarilo zachrániť. Trénerom sa stal Arrigo Sacchi a do mužstva prišlo holandské trio Ruud Gullit, Marco van Basten a Frank Rijkaard. To bol začiatok najúspešnejšej éry v dejinách AC Miláno. V tejto ére klub vyhral osem domácich titulov, jeden taliansky pohár, päťkrát PEM a Ligu majstrov, päťkrát Európsky Superpohár, jeden Interkontinentálny pohár a jedenkrát Majstrovstvá sveta klubov. Tento tím bol zvolený najlepším klubom v histórii v celosvetovom hlasovaní odborníkov vedených magazínom World Soccer. To už bolo po vrchole, ktorý tím dosiahol víťazstvom 4:0 vo finále PEM 1994 proti FC Barcelona. V roku 1999 pri oslavách 100. výročia založenia klubu získal klub svoj 16. titul.

V roku 2006 bol klub namočený do škandálu Calciopoli, kde bolo obvinených päť klubov z ovplyvňovania nasadzovania rozhodcov v zápasoch. Policajné vyšetrovanie, ale nedokázalo spojenie klubu s touto aférou. Talianska futbalová federácia  FIGC potom rozhodla, že nie sú dôkazy na stíhanie Viceprezidenta klubu Adriana Gallianiho. Najskôr bol klub potrestaný odpočítaním 15 bodov a zákazom štartu v Lige majstrov. Po odvolaní bol trest znížený na odpočítanie 8 bodov a účasť v Lige majstrov bola povolená. Následne klub Ligu majstrov v roku 2007 vyhral a získal tak siedmy európsky titul. Po kauze Calciopoli vyhral štyrikrát titul za sebou mestský rival Inter. Pred sezónou 2010/2011 do mužstva prišli takí hráči ako Zlatan Ibrahimovič, Robinho a Alexandre Pato a hneď sa im podarilo získať titul, ktorý bol 18. v histórii klubu.

 Úspechy 
AC Miláno je jedným z najúspešnejších klubov na svete. Vyhral množstvo oficiálnych medzinárodných trofejí. Z hľadiska počtu medzinárodných trofejí AC Miláno je na prvom mieste na svete (spolu s Boca Juniors). Na domácej klubovej scéne je spolu s Interom Miláno druhý v počte získaných titulov za Juventusom.
AC Miláno je jedným z troch talianskych klubov (spolu s Juventusom a Interom), ktoré majú povolené nosiť na dresoch symbol hviezdy  označujúci 10 titulov. AC Miláno je tiež jeden z piatich tímov (spolu s Realom Madrid, Bayernom Mníchov, FC Barcelonou a Liverpoolom FC), ktorého hráči v Lige majstrov majú právo nosiť na rukávoch špeciálne logo – čestný odznak UEFA za päť víťazstiev v Lige majstrov.

AC Miláno sa môže pochváliť tiež s množstvom individuálnych úspechov svojich hráčov. Jeho hráči získali 16-krát titul najlepšieho strelca Serie A, 8-krát získali Zlatú loptu pre najlepšieho hráča.

 Domáce súťaže 
 23x23px Serie A: 19
1901, 1906, 1907, 1950/51, 1954/55, 1956/57, 1958/59, 1961/62, 1967/68, 1978/79, 1987/88, 1991/92, 1992/93, 1993/94, 1995/96, 1998/99, 2003/04, 2010/11, 2021/2022
 20x20px Coppa Italia: 5
1966/67, 1971/72, 1972/73, 1976/77, 2002/03
 30x30px Supercoppa Italiana: 7
1988, 1992, 1993, 1994, 2004, 2011, 2016
 30x30px Serie B: 2
1980/1981, 1982/1983

 Medzinárodné súťaže 
 31x31px Pohár európskych majstrov/Liga majstrov: 7
1962/63, 1968/69, 1988/89, 1989/90, 1993/94, 2002/03, 2006/07
 21x21px Pohár víťazov pohárov: 2
1967/68, 1972/73
 40x40px Superpohár UEFA: 5
1989, 1990, 1994, 2003, 2007
Interkontinentálny pohár /'Majstrovstvá sveta klubov: 41969, 1989, 1990, 2007
 Stredoeurópsky pohár: 11982

 Králi strelcov Serie A 
   Aldo Boffi (3): 1938/39 (19 gólov), 1939/40 (24), 1941/42 (22)
  Gunnar Nordahl (5): 1949/50 (35), 1950/51 (34), 1952/53 (26), 1953/54 (23), 1954/55 (27)
  José Altafini (1): 1961/62 (22)
  Pierino Prati (1): 1967/68 (15)
  Gianni Rivera (1): 1972/73 (17)
  Pietro Paolo Virdis (1): 1986/87 (17)
  Marco van Basten (2): 1989/90 (19), 1991/92 (25)
  Andrij Ševčenko (2): 1999/2000 (24), 2003/04 (24)
  Zlatan Ibrahimović (1): 2011/2012 (28)

 Králi strelcov v Pohári európskych majstrov / Lige majstrov 
  José Altafini (1): 1962/63 (14 gólov)
  Marco van Basten (1): 1988/89 (9)
  Andrij Ševčenko (1): 2005/06 (9)
  Kaká (1): 2006/07 (10)

 Víťazi Zlatej Lopty 
  Gianni Rivera (1): 1969
  Ruud Gullit (1): 1987
  Marco van Basten (3): 1988, 1989, 1992  George Weah (1): 1995
  Andrij Ševčenko (1): 2004
  Kaká (1): 2007

 Farby a symboly 

 Farby 
AC Miláno má rozlišovacie farby červenú a čiernu. Tieto farby boli vybraté, aby reprezentovali oheň (červená) a strach (čierna).

Hráči nosia dresy s červenými a čiernymi pruhmi, čo je dôvod, prečo dostali prezývku rossoneri (červeno-čierny), šortky sú biele a ponožky čierne. Hosťujúce zápasy hra tím v bielych dresoch. Tretí súbor dresov sa používa menej často a v priebehu rokov sa menil pomerne často. Farby dresov boli prevažne: čierna, ale aj žltá, modrá, červená, strieborná a zlatá.

 Symboly 

 Logo 
Niekoľko rokov logo AC Miláno bola jednoduchá vlajka. Ďalšou prezývkou odvodenou od farieb klubu je diabol a preto ako logo bol tiež používaný obraz červeného diabla. Dnes Logo obsahuje farby červenej a čiernej na ľavej strane a vlajku mesta Milána (na červenom pozadí) na pravej strane. Skratka ACM je hore a rok založenia (1899) dole.

 Maskot 
Od 16. februára 2006 má klub maskota dôstojníka, ktorý je navrhnutý spoločnosťou Warner Bros. Meno má Milanello. Je to červený diabol s červenou a čiernou uniformu a futbalovou loptou.

 Sieň slávy 
  Demetrio Albertini* (1988 – 1990; 1991 – 2002)
  José Altafini (1958 – 1965)
  Carlo Ancelotti (1987 – 1992)
  Roberto Baggio (1995 – 1997)
  Franco Baresi* (1977 – 1997)
  Oliver Bierhoff (1998 – 2001)
  Zvonimir Boban (1992 – 2001)
  Ruben Buriani (1977 – 1982)
  Cafu (2003 – 2008)
  Fabio Capello (1976 – 1980)
  Alessandro Costacurta* (1986; 1987 – 2007)
  Fabio Cudicini (1967 – 1972)
  Marcel Desailly (1993 – 1998)
  Dida (2000 – 2001; 2002 – 2010)
  Roberto Donadoni (1986 – 1996; 1997 – 1999)
  Alberigo Evani* (1980 – 1993)
  Filippo Galli* (1983 – 1996)
  Giovanni Galli (1986 – 1990)  Gunnar Gren (1949 – 1953)
  Ruud Gullit (1987 – 1993; 1994)
  Filippo Inzaghi (2001 – 2012)
  Kaká (2003 – 2009; 2013 – 2014)
  Leonardo (1997 – 2001; 2002 – 2003)
  Nils Liedholm (1949 – 1961)
  Giovanni Lodetti* (1961 – 1970)
  Aldo Maldera* (1971 – 1972; 1973 – 1982)
  Cesare Maldini (1954 – 1966)
  Paolo Maldini* (1984 – 2009)
  Daniele Massaro (1986 – 1988; 1989 – 1995)
  Alessandro Nesta (2002 – 2012)
  Gunnar Nordahl (1949 – 1956)
  Andrea Pirlo (2001 – 2011)
  Pierino Prati* (1966; 1967 – 1963)
  Luigi Radice* (1955 – 1959; 1961 – 1965)
  Frank Rijkaard (1988 – 1993)
  Gianni Rivera (1960 – 1979)  Ronaldinho (2008 – 2011)
  Roberto Rosato (1966 – 1973)
  Sebastiano Rossi (1990 – 2002)
  Rui Costa (2001 – 2006)
  Dino Sani (1961 – 1964)
  Dejan Savićević (1992 – 1998)
  Juan Alberto Schiaffino (1954 – 1960)
  Karl-Heinz Schnellinger (1965 – 1974)
  Clarence Seedorf (2002 – 2012)
  Serginho (1999 – 2008)
  Andrij Ševčenko (1999 – 2006; 2008 – 2009)
  Marco Simone (1989 – 1997; 2001 – 2002)
  Angelo Benedicto Sormani (1965 – 1970)
  Mauro Tassotti (1980 – 1997)
  Giovanni Trapattoni* (1958; 1959 – 1971)
  Marco van Basten (1987 – 1995)
  Pietro Paolo Virdis (1984 – 1989)
 George Weah (1995 – 2000)
Hviezdičkou sú označený odchovanci. V zátvorke roky pôsobenia.

 Vyradené čísla 
 3  Paolo Maldini – číslo 3 môžu nosiť iba jeho synovia
 6'  Franco Baresi – číslo 6 nesmie nosiť nikto

 Majstri sveta 
  Pietro Arcari (Taliansko 1934)
  Franco Baresi (Španielsko 1982)
  Fulvio Collovati (Španielsko 1982)
 Marcel Desailly (Francúzsko 1998)
  Roque Júnior (Južná Kórea / Japonsko 2002)  Gennaro Gattuso (Nemecko 2006)
  Alberto Gilardino (Nemecko 2006)
  Filippo Inzaghi (Nemecko 2006)
  Alessandro Nesta (Nemecko 2006)
  Andrea Pirlo (Nemecko 2006)

 Majstri Európy 
  Angelo Anquilletti (Taliansko 1968; 0 zápasov)
  Giovanni Lodetti (Taliansko 1968; 1 zápas)
  Pierino Prati (Taliansko 1968; 2 zápasy)
  Gianni Rivera (Taliansko 1968; 1 zápas)  Roberto Rosato (Taliansko 1968; 1 zápas)
  Ruud Gullit (NSR 1988; 5 zápasov, 1 gól)
  Marco van Basten (NSR 1988; 5 zápasov, 5 gólov)

 Referencie 

 Iné projekty 

 Externé odkazy 
 Oficiálna stránka (portál talianskej, portugalskej, anglickej, čínskej a japonskej verzie)
 AC Milan - Stránka fanúšikov klubu (anglicky)


Kategória:Talianske futbalové kluby
Kategória:Kluby G-14
Kategória:Kluby Serie A
Kategória:Víťazi Coppa Italia
Kategória:Miláno
Kategória:Kluby Serie B
Kategória:Víťazi Serie A
Kategória:Futbalové kluby založené v 1899
Kategória:Futbalové výhonky